Hovioikeus puolitti käräjäoikeuden määräämät korvaukset.

Helsingin hovioikeus on määrännyt valtion maksamaan kahdelle miehelle korvauksia poliisin tekemistä laittomista kotietsinnöistä.

Laista ei suoraan löydy korvauksiin oikeuttavaa säännöstä. Hovioikeuden mukaan valtio on kuitenkin velvollinen maksamaan korvauksia perus- ja ihmisoikeuksien loukkaamisesta eli kotirauhan ja yksityisyyden rikkomisesta aiheutuneesta kärsimyksestä.